
Τεχνικές προδιαγραφές για εξωσυμβατική προμήθεια
του προϊόντος «ΜΠΟΥΚΙΕΣ ΚΟΤΟΠΟΥΛΟ (κοτομπουκιές)»



Ι. Οι ανάγκες του Νοσοκομείου στο ανωτέρω προϊόν ορίζονται ως ακολούθως:

· Μπουκιές κοτόπουλο (κοτομπουκιές – chicken nuggets), από φρέσκο ατόφιο φιλέτο στήθος κοτόπουλου (περίπου 70%), βάρους τεμαχίου περίπου 30 γραμμαρίων (gr), παναρισμένες και προψημένες, συσκευασμένες σε προστατευτική ατμόσφαιρα, σε συσκευασία καθαρού βάρους ενός (1) κιλού.


Η παραγωγή και συσκευασία των προϊόντων πρέπει να λαμβάνει χώρα σε κράτος-μέλος της Ευρωπαϊκής Ένωσης,  να είναι σε συμμόρφωση με τις απαιτήσεις της οικείας νομοθεσίας (Καν. 852/2004, 853/2004) και των όρων εμπορίας κρέατος πουλερικών (Καν. 543/2008, 1308/2013, 1234/2007), καθώς και των άρθρων 88 και 89 του Κώδικα Τροφίμων και Ποτών και των εκάστοτε Υγειονομικών, Κτηνιατρικών και Κοινοτικών διατάξεων. 


Χαρακτηριστικά ασφάλειας προϊόντων

Τα προϊόντα θα πρέπει να συμμορφώνονται με τις διατάξεις της Ενωσιακής νομοθεσίας ως προς τα μικροβιολογικά κριτήρια ασφάλειας (Καν. 1086/2011, Καν. 1495/2017, Καν. 1177/2006) και περι καταλοίπων κτηνιατρικών φαρμάκων και αντιμικροβιακών παραγόντων (Καν. 37/2010) και επιμολυντών (Καν. 1881/2006).

Ο ανάδοχος θα πρέπει να προσκομίζει τα αποτελέσματα των μικροβιολογικών και χημικών αναλύσεων των προϊόντων, που πραγματοποιεί στα πλαίσια του αυτοελέγχου, κάθε φορά που αυτό ζητείται από την αναθέτουσα αρχή.


Συσκευασία και Επισήμανση

Τα προϊόντα θα παραδίδονται συσκευασμένα σε: (i) πρώτη συσκευασία, από υλικό κατάλληλο για επαφή με τρόφιμα σύμφωνα με τα οικεία άρθρα 21-28 του Κώδικα Τροφίμων και Ποτών, που δεν επιδρά στην υγιεινή κατάσταση και στους οργανοληπτικούς χαρακτήρες του προϊόντος, και σε (ii) δεύτερη συσκευασία, ήτοι, χαρτοκιβώτια. 

Στην επισήμανση των προϊόντων θα παρέχονται οι υποχρεωτικές πληροφορίες σύμφωνα με τις διατάξεις της Ενωσιακής (Καν. 1169/2011, Καν. 1337/2013) και εθνικής νομοθεσίας και, κατ’ελάχιστο, οι ακόλουθες, στην ελληνική γλώσσα: η εταιρεία παραγωγής-διακίνησης, η χώρα προέλευσης-επεξεργασίας, ο αριθμός παρτίδας, οι ημερομηνίες παραγωγής και λήξης, τα συστατικά, και το καθαρό βάρος. 

Η ημερομηνία παράδοσης θα πρέπει να τοποθετείται εντός του πρώτου τετάρτου του χρόνου συνολικής διατηρησιμότητας των προϊόντων. 

Τα προϊόντα θα πρέπει να προέρχονται από πτηνοσφαγείο με αριθμό έγκρισης από την αρμόδια Κτηνιατρική Υπηρεσία και ισχύον Πιστοποιητικό περι εφαρμογής Συστήματος Διαχείρισης Ασφάλειας Τροφίμων σύμφωνα με τις απαιτήσεις του προτύπου ISO 22000:2018ή 22000:2005 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από διαπιστευμένο Φορέα Πιστοποίησης.




ΙΙ. Συμφωνία με την παρούσα προδιαγραφή

Οι οικονομικοί φορείς, που υποβάλουν προσφορά, θα πρέπει να επισυνάψουν:

1. Υπεύθυνη Δήλωση, σύμφωνα με την οποία το προσφερόμενο προϊόν πληροί τις απαιτήσεις της παρούσας προδιαγραφής

2. Έγγραφο περιγραφής και τεχνικών προδιαγραφών του προσφερόμενου προϊόντος

3.	Ισχύον πιστοποιητικό, περί εφαρμογής Συστήματος Διαχείρισης Ασφάλειας Τροφίμων, σύμφωνα με τις απαιτήσεις του προτύπου ISO 22000:2018 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από διαπιστευμένο Φορέα Πιστοποίησης. Στο πεδίο εφαρμογής του πιστοποιητικού θα περιλαμβάνονται οι δραστηριότητες: παραγωγή – παρασκευή – επεξεργασία, τυποποίηση – συσκευασία, αποθήκευση, διακίνηση των προϊόντων.  Ο Φορέας Πιστοποίησης που έχει εκδώσει το πιστοποιητικό θα πρέπει να είναι κατάλληλα διαπιστευμένος από το Εθνικό Σύστημα Διαπίστευσης Α.Ε. (Ε.ΣΥ.Δ.) ή από φορέα διαπίστευσης, μέλος της Ευρωπαϊκής Συνεργασίας για τη Διαπίστευση (European Cooperation for Accreditation) και της αντίστοιχης Συμφωνίας Αμοιβαίας Αναγνώρισης (M.L.A.) αυτής.



ΙΙΙ. Για την τεκμηρίωση της συμμόρφωσης με τις απαιτήσεις ασφάλειας τροφίμων, οι οικονομικοί φορείς, που υποβάλουν προσφορά, θα πρέπει να διαθέτουν (και να καταθέσουν εφόσον τους ζητηθούν):


1. Την κατάλληλη και προβλεπόμενη, για το πεδίο δραστηριοποίησης της επιχείρησης, Άδεια λειτουργίας, χορηγηθείσα από την αρμόδια Υπηρεσία. Σε περίπτωση που ο συμμετέχων έχει την έδρα του εκτός Νομού Αττικής, απαιτείται και η άδεια λειτουργίας του υποκαταστήματός του στον Νομό Αττικής, εφόσον αυτό υπάρχει.

2. Απόφαση χορήγησης κωδικού αριθμού κτηνιατρικής έγκρισης στην εγκατάσταση της επιχείρησης

3. Απόφαση έγκρισης και καταχώρησης της επιχείρησης στο οικείο επαγγελματικό/εμπορικό μητρώο

4. Απόφαση χορήγησης άδειας λειτουργίας εγκατάστασης ψυκτικής αποθήκης 

5.  Άδεια κυκλοφορίας οχήματος μεταφοράς από Κτηνιατρική Υπηρεσία

6. Βεβαίωση καταλληλότητας οχήματος μεταφοράς τροφίμων από Δ/νσεις Δημόσιας Υγείας Περιφερειών

7. Ισχύον πιστοποιητικό, περί εφαρμογής Συστήματος Διαχείρισης Ασφάλειας Τροφίμων, σύμφωνα με τις απαιτήσεις του προτύπου ISO 22000:2018 ή 22000:2005 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από διαπιστευμένο Φορέα Πιστοποίησης. Στο πεδίο εφαρμογής του πιστοποιητικού θα περιλαμβάνονται οι δραστηριότητες: παραγωγή – παρασκευή – επεξεργασία, τυποποίηση – συσκευασία, αποθήκευση, διακίνηση των προϊόντων. Ο Φορέας Πιστοποίησης που έχει εκδώσει το πιστοποιητικό θα πρέπει να είναι κατάλληλα διαπιστευμένος από το Εθνικό Σύστημα Διαπίστευσης Α.Ε. (Ε.ΣΥ.Δ.) ή από φορέα διαπίστευσης, μέλος της Ευρωπαϊκής Συνεργασίας για τη Διαπίστευση (European Cooperation for Accreditation) και της αντίστοιχης Συμφωνίας Αμοιβαίας Αναγνώρισης (M.L.A.) αυτής.


Σε περίπτωση που ο συμμετέχων στον Διαγωνισμό οικονομικός φορέας δεν είναι παραγωγός - παρασκευαστής, θα πρέπει επιπρόσθετα να καταθέσει: 

· Ισχύον πιστοποιητικό περι εφαρμογής Συστήματος Διαχείρισης Ασφάλειας Τροφίμων από τον συμμετέχοντα οικονομικό φορέα, σύμφωνα με τις απαιτήσεις του προτύπου ISO 22000:2018 ή 22000:2005 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από διαπιστευμένο Φορέα Πιστοποίησης, διαπιστευμένο σύμφωνα με τις απαιτήσεις του τρίτου εδαφίου της ως άνω υπο στοιχείο (7) παραγράφου. Στο πεδίο εφαρμογής του πιστοποιητικού θα περιλαμβάνονται οι δραστηριότητες: αποθήκευση, διακίνηση των προϊόντων.
· Ισχύον πιστοποιητικό περι εφαρμογής Συστήματος Διαχείρισης Ασφάλειας Τροφίμων από τον παραγωγό ή παρασκευαστή, σύμφωνα με τις απαιτήσεις του προτύπου ISO 22000:2018 ή 22000:2005 ή άλλου ευρωπαϊκού ή διεθνούς προτύπου για την ασφάλεια τροφίμων και τους οργανισμούς της αλυσίδας τροφίμων, εκδοθέν από διαπιστευμένο Φορέα Πιστοποίησης, διαπιστευμένο σύμφωνα με τις απαιτήσεις του τρίτου εδαφίου της ως άνω υπο στοιχείο (7) παραγράφου. Στο πεδίο εφαρμογής του πιστοποιητικού θα περιλαμβάνονται οι δραστηριότητες: παραγωγή – παρασκευή, τυποποίηση – συσκευασία των προϊόντων.
· Υπεύθυνη δήλωση του παραγωγού – παρασκευαστή ότι έλαβε γνώση των όρων της διακήρυξης και θα προμηθεύει τον συγκεκριμένο οικονομικό φορέα(προμηθευτή) με τα προϊόντα, σε περίπτωση κατακύρωσης του διαγωνισμού στον τελευταίο. 




ΙV. Ειδικότερες υγειονομικές απαιτήσεις επι των διαδικασιών διακίνησης των προϊόντων:

Η μεταφορά θα γίνεται με καθαρά και απολυμασμένα μεταφορικά μέσα-ψυγεία, τα οποία θα εξασφαλίζουν θερμοκρασία όχι χαμηλότερη από – 2° C και όχι υψηλότερη από + 4° C, και θα φέρουν σύστημα καταγραφής της θερμοκρασίας του θαλάμου μεταφοράς. Η ακολουθία των καταγεγραμμένων θερμοκρασιών κατά τη διάρκεια του δρομολογίου θα εκτυπώνεται και θα παραδίδεται στην Επιτροπή Παραλαβής Τροφίμων της αναθέτουσας αρχής. Τα μεταφορικά μέσα θα πρέπει να είναι εφοδιασμένα με τα ανωτέρω έγγραφα  (5) και (6). 

Ο μεταφορέας θα πρέπει να διαθέτει Βιβλιάριο/Πιστοποιητικό υγείας σε ισχύ και να λαμβάνει κατά τη διάρκεια των χειρισμών παράδοσης των προϊόντων τα ενδεικνυόμενα μέτρα υγιεινής και προστασίας-ό,που απαιτείται-, όπως μάσκα προσώπου, κάλυμμα κεφαλής, γάντια μιας χρήσης κλπ.

Ο προμηθευτής υποχρεούται να παραδίδει τα τρόφιμα με συνέπεια ως προς το είδος, την ποσότητα και την επιθυμητή ημερομηνία παράδοσης, σύμφωνα με την έγγραφη παραγγελία του Νοσοκομείου και να παρέχει στην Επιτροπή Παραλαβής κάθε πληροφορία που θα του ζητηθεί σχετικά με τον προσδιορισμό του είδους.

